
                      GRAD ZAGREB

GRADSKA ČETVRT TREŠNJEVKA – SJEVER

                 Vijeće Mjesnog odbora 

           „Silvije Strahimir Kranjčević“
Klasa: 024-08/22-003/505
Urbroj: 251-13-11-16-22-3
Zagreb, 24. ožujka 2022.

Z A P I S N I K

sa 10. sjednice Vijeća Mjesnog odbora „Silvije Strahimir Kranjčević“, održane 24. ožujka 2022. godine, s početkom u 18.00 sati, u prostorijama Mjesnog odbora „Silvije Strahimir Kranjčević“, Ulica Silvija Strahimira Kranjčevića 4a.

Nazočni članovi Vijeća Mjesnog odbora: Lana Vukovinski, Bojana Buntak, Darko Džinić, Laila Gumhalter Malić, Velimir Mrkonjić, Damjan Geber
Predsjednica Vijeća Mjesnog odbora utvrđuje da je na sjednici prisutno 6 od ukupno 7 članova Vijeća, te da Vijeće može pravovaljano raspravljati i odlučivati.

Predsjednica Vijeća daje zapisnik sa 9. sjednice na verifikaciju. Otvara raspravu, zaključuje raspravu. Budući da nema primjedaba na zapisnik, predsjednica Vijeća daje isti na glasovanje, te konstatira da je zapisnik sa 9. sjednice prihvaćen JEDNOGLASNO.
Predsjednica daje na glasovanje predloženi 

D n e v n i   r e d

1. Prijedlog zaključka o lokacijama za postavljanje klamerica

2. Prijedlog zaključka o terasama ugostiteljskih objekata

3. Aktualna problematika Mjesnog odbora „Silvije Strahimir Kranjčević“

4. Pitanja, prijedlozi i obavijesti

koji je prihvaćen JEDNOGLASNO.
Ad. 1  Prijedlog zaključka o lokacijama za postavljanje klamerica

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 
ZAKLJUČAK

1. Vijeće Mjesnog odbora „Silvije Strahimir Kranjčević“ predlaže lokacije za postavljanje klamerica za bicikle:

· Ulica Milana Ogrizovića kod križanja sa Tratinskom ulicom (2 klamerice uzdužno)

· Ugao Trakošćanske ulice i Belečke ulice - umjesto zapuštene reklame (3 klamerice)

· Ulica Silvija Strahimra Kranjčevića 1 (2 klamerice).

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 2 Prijedlog zaključka o terasama ugostiteljskih objekata

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ traži reviziju ugovora/uklanjanje/vraćanje u zakonske okvire terasa ugostiteljskih objekata na slijedećim lokacijama:

· Krapinska ulica 8 (Caffe bar Peaches & Cream – uklanjanje zbog opasnosti za sve sudionike u prometu)

· Nova cesta 84 (Caffe bar Hrvoje – uklanjanje terase sa nogostupa jer caffe bar ne radi)

· Ulica Huga Badalića 19 (Grill Žar – revizija lokacije sjeverne terase na zelenoj površini, blokira pristup vodomjeru i rijetko je u funkciji i revizija veličine južne terase jer otežava pristup bankomatu)

· Ulica Silvija Strahimira Kranjčevića 17 (Slastičarna Slatka priča – vraćanje terase isključivo na prostor nogostupa jer trenutno otežava korištenje parkirnog mjesta ispred terase)

· Tratinska ulica 38 (Caffe bar NO ME interesa – revizija ugovora jer je zbog postavljanja terase vlasnik posjekao stablo u drvoredu)

· Trakošćanska ulica 41 (Restoran Bonaca – micanje žardinjera sa nogostupa i vraćanje u gabarite susjednih terasa).

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 3 Aktualna problematika Mjesnog odbora „Silvije Strahimir Kranjčević“
a) Predsjednica izvješćuje o zapuštenoj reklami zatvorene trgovine koja se nalazi na javnoj gradskoj zelenoj površini u Trakošćanskoj ulici na raskrižju s Belečkom ulicom i koju je potrebno ukloniti. Predsjednica otvara raspravu u kojoj svi članovi Vijeća podržavaju akciju, te daje na glasovanje prijedlog Zaključka.

Vijeće Mjesnog odbora “Silvije Strahimir Kranjčević” JEDNOGLASNO donosi

ZAKLJUČAK
1. Vijeće Mjesnog odbora „Silvije Strahimir Kranjčević“ traži uklanjanje zapuštene i nefunkcionalne reklame sa zelene površine u Trakošćanskoj ulici na raskrižju sa Belečkom ulicom.

2. Ovaj se zaključak dostavlja Vijeću Gradske četvrti Trešnjevka – sjever.  

b) Predsjednica izvješćuje da je, na poziv ravnateljice Osnovne škole kralj Tomislav, održala sastanak tokom kojeg ju je ravnateljica upoznala s problematikom neadekvatnih kapaciteta škole. Trenutno su u školi i učenici Osnovne Škole Petar Zrinski, čija zgrada je oštećena u potresu. Član Vijeća Damjan Geber, kao član Školskog odbora navedene škole iz redova članova Vijeća potvrđuje navode i dodaje da se problem mora hitno riješiti jer škola slijedeće školske godine mora upisati dodatna 4 razredna odjela, a kapaciteti su već sada nedostatni. Obavještava članove Vijeća da je čak i školska zbornica pretvorena u razred, te se sjednice održavaju na hodniku. Članica Vijeća Laila Gumhalter Malić napominje kako je ova tema iznimno važna za osiguravanje kvalitetnog obrazovanja na području Mjesnog odbora. Svi članovi Vijeća se slažu, te predsjednica daje na glasovanje prijedlog Zaključka.

Viieće Mjesnog odbora “Silvije Strahimir Kranjčević” JEDNOGLASNO donosi

ZAKLJUČAK

1. Vijeće Mjesnog odbora „Silvije Strahimir Kranjčević“ traži informaciju o trenutnom statusu i planovima za rješavanje situacije neadekvatnih kapaciteta Osnovne škole kralja Tomislava, jer su trenutno u školi učenici iz Osnovne škole Petar Zrinski čija zgrada je oštećena u potresu, a na jesen se planira upis dodatna 4 razredna odjela za koje nema prostornih kapaciteta.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 4 Pitanja, prijedlozi i obavijesti

Predsjednica Vijeća Mjesnog odbora "Silvije Strahimir Kranjčević" izvješćuje članove Vijeća o uspješno održanom zdravstvenom savjetovalištu u suradnji sa Crvenim križem Grada Zagreba i izložbi likovnih radova djece „U svijetu likovnih umjetnika 4“, u suradnji s Dječjim vrtićem „Trešnjevka“  u prostoru Mjesnog odbora. Izložbu je posjetio veliki broj građana, te nekoliko organiziranih grupa djece i odgojiteljica.

Predsjednica obavještava članove Vijeća o napretku pripremnih radova, izrađenoj novoj projektnoj dokumentaciji i održanim sastancima za realizaciju parka u Ulici Milana Ogrizovića. 

Predsjednica izvješćuje članove Vijeća o održanom sastanku u Odjelu prometnog redarstva, a vezano za problematiku učestalog nepropisnog zaustavljanja vozila u Trakošćanskoj ulici i u Ulici Silvija Strahimira Kranjčevića. 

Predsjednica izvješćuje članove Vijeća da je u prostoru Mjesnog odbora (montažni objekt) sanirano puknuće vodovodnih cijevi, te da se razmatra sa Gradskom plinarom o mogućem ponovnom priključenju na plinovodnu mrežu radi grijanja objekta tijekom zime.

Predsjednica izvješćuje članove Vijeća o zaprimljenim upitima građana:

Ivančica Djukec poslala je pritužbu na neuređeni i zapušteni vatrogasni prilaz Osnovnoj školi kralj Tomislav. Problem je nastao zbog neriješenih imovinsko-pravnih odnosa. Gradski ured za mjesnu samoupravu, civilnu zaštitu i sigurnost obavio je uviđaj na terenu, te će se prostor u dogovoru s predsjednikom Vijeća Gradske četvrti Trešnjevka-sjever i podružnicom Zrinjevac sanirati u najkraćem mogućem roku. 

Matija Roić poslao je pritužbu na nepropisno zaustavljena vozila na adresi Trakošćanska ulica br. 11 zbog čega je stanarima povremeno potpuno onemogućen izlazak iz garaže, a dovode se u opasnost i pješaci. Postoji rješenje o postavljanju prometnog ogledala o trošku suvlasnika, no još uvijek se čeka na realizaciju. 

Hrvoje Matasović poslao je dopis stanara Tratinske ulice povezanih u inicijativu „Prugom bez vibracija“ kojim obavještava članove Vijeća o problematici prometa tramvaja. Napominje da je problem nastao i prije potresa, te da ugrožava i uništava privatnu i gradsku imovinu, te dovodi u pitanje sigurnost svih stanara, te ulice kao i građana koji njome prolaze. Dopis je proslijeđen predsjedniku Vijeća Gradske četvrti Trešnjevka-sjever, koji je obećao dogovoriti sastanak između zainteresiranih stanara i Zagrebačkog električnog tramvaja d.o.o.

Budući da nema više pitanja, predsjednica Vijeća zaključuje sjednicu.

Sjednica završena u 19,00 sati.

         Zabilježila:





                     Predsjednica









          Vijeća Mjesnog odbora

   Lana Vukovinski                                                                     „ Silvije Strahimir  Kranjčević“       

                                     




   Lana Vukovinski, v.r.               
